**ΙΔΙΩΤΙΚΟ ΣΥΜΦΩΝΗΤΙΚΟ**

Στην Αθήνα σήμερα ……………………, μεταξύ των :

της Ανώνυμης Εταιρείας με την επωνυμία «ΕΛΛΗΝΙΚΗ ΕΤΑΙΡΕΙΑ ΑΞΙΟΠΟΙΗΣΗΣ- ΑΝΑΚΥΚΛΩΣΗΣ ΑΕ» και τον διακριτικό τίτλο «ΕΕΑΑ ΑΕ» που εδρεύει στον Δήμο Αμαρουσίου, Χειμάρρας 5, 15125 Μαρούσι, ΑΦΜ 999841409, ΔΟΥ ΦΑΕ ΑΘΗΝΩΝ, και εκπροσωπείται νόμιμα από τον κ. Ραζή Ιωάννη (εν συνεχεία αποκαλούμενη “ΕΕΑΑ”), αφ ενός και αφετέρου,

της Εταιρείας με την επωνυμία «……………………….……………………………………………….», που εδρεύει στην ……………………………………………………….. με ΑΦΜ ……………………………………, ΔΟΥ …………………………………….. και εκπροσωπείται νόμιμα από τον κ. ………………………………………… (εν συνεχεία αποκαλούμενος “ΕΡΓΟΛΑΒΟΣ”),

συμφωνήθηκαν και έγιναν αποδεκτά τα εξής :

**1.ΑΝΤΙΚΕΙΜΕΝΟ ΣΥΜΦΩΝΗΤΙΚΟΥ**

Η πρώτη των συμβαλλομένων, ΕΕΑΑ, αναθέτει στη δευτέρα των συμβαλλομένων ΕΡΓΟΛΑΒΟ και αυτός αναλαμβάνει την παραλαβή και μεταφορά ανακυκλώσιμων υλικών από τους χώρους μεταφόρτωσης που λειτουργούν με ευθύνη των Ο.Τ.Α. στις περιοχές που περιγράφονται παρακάτω, προς το κέντρο διαλογής ΘΗΡΑΣ σύμφωνα με τον παρακάτω πίνακα προδιαγραφών:

|  |  |  |  |  |
| --- | --- | --- | --- | --- |
|  | Χώρος Μεταφόρτωσης | Χώρος Μεταφόρτωσης | Χώρος Μεταφόρτωσης | Χώρος Μεταφόρτωσης  ………….. |
| Ενδεικτικός Εξοπλισμός |  |  |  |  |
| Ενδεικτικό Μέσο Φορτίο Δρομολογίου |  |  |  |  |

Διαχείριση Υπολείμματος

Ο ΕΡΓΟΛΑΒΟΣ αναλαμβάνει με ευθύνη του την προ διαλογή των υλικών που παραδίδονται από τον συνεργαζόμενο δήμο, με σκοπό την αφαίρεση του υπολείμματος.

Το ποσοστό ανοχής σε υπόλειμμα για τα προ διαλεγμένα υλικά ανέρχεται σε 2%. Η ΕΕΑΑ διατηρεί το δικαίωμα να διενεργεί η ίδια ή με εξουσιοδοτημένους προς τούτο συνεργάτες, μετρήσεις στα προ διαλεγμένα υλικά προς επιβεβαίωση της καθαρότητας.

Σε περίπτωση που σε κάποια μέτρηση προκύψει ποσοστό υπολείμματος μεγαλύτερο του 2% τότε για τις εισερχόμενες ποσότητες που αντιστοιχούν στο μήνα που πραγματοποιήθηκε η μέτρηση και εφεξής και ως την επόμενη μέτρηση, ο ΕΡΓΟΛΑΒΟΣ οφείλει να διαχειρίζεται σύννομα, με ευθύνη και δαπάνη του το υπόλειμμα που αντιστοιχεί στο συνολικό ποσοστό που μετρήθηκε, παραδίδοντας στην ΕΕΑΑ τα παραστατικά διαχείρισης του υπολείμματος (Δελτία Αποστολής, βεβαιώσεις ΧΥΤΑ και αποδείξεις δαπάνης ταφής).

**2. ΑΜΟΙΒΗ-ΤΡΟΠΟΣ ΠΛΗΡΩΜΗΣ**

Η αμοιβή του ΕΡΓΟΛΑΒΟΥ ορίζεται παρακάτω:

|  |  |
| --- | --- |
| **ΠΕΡΙΓΡΑΦΗ ΥΛΙΚΟΥ – ΥΠΗΡΕΣΙΩΝ** | **ΤΙΜΗ ΜΟΝΑΔΑΣ** |
| ΠΑΡΑΛΑΒΗ/ΜΕΤΑΦΟΡΑ ΑΝΑΚΥΚΛΩΣΙΜΩΝ ΥΛΙΚΩΝ ΑΠΌ Χ.Μ. **………………..** | ………..€/ ΤΝ ΑΝΑΚΥΚΛΩΣΙΜΟΥ ΥΛΙΚΟΥ ΠΛΕΟΝ ΑΝΑΛΟΓΟΥΝΤΟΣ ΦΠΑ |

Στην ως άνω αμοιβή περιλαμβάνεται κάθε δαπάνη του ΕΡΓΟΛΑΒΟΥ που αναφέρεται στην περιγραφή της προσφοράς καθώς και κάθε δαπάνη μη ρητά αναγραφόμενη, που απαιτείται για την έγκαιρη και ασφαλή μεταφορά των υλικών, συμπεριλαμβανομένης και της δαπάνης θαλάσσιας μεταφοράς των υλικών, της δαπάνης τυχόν επιπλέον ασφάλισης του φορτίου λόγω της θαλάσσιας μεταφοράς κλπ.

Ο Εργολάβος θα παραδίδει στον υπεύθυνο έργου που έχει ορίσει η ΕΕΑΑ ως τις 5 του επόμενου μηνός, τα παρακάτω παραστατικά:

* Δελτία Αποστολής (με την περιγραφή του χωριστού ρεύματος συλλογής), που συνοδεύουν το εισερχόμενο υλικό στο ΚΔΑΥ, τα οποία θα πρέπει να έχουν εκδοθεί από τον εκάστοτε ΟΤΑ, και τα αντίστοιχα ζυγολόγια μεταφοράς,
* Δελτία Αποστολής και παραστατικά διάθεσης- πληρωμών στο ΧΥΤΑ ………………., όταν ισχύσει το Β. Ειδικά αναφέρεται ότι τα εν λόγω Δελτία Αποστολής θα πρέπει να αναφέρουν την περιγραφή «απόρριψη υπολείμματος από …………….».

Τα παραπάνω δελτία θα πρέπει:

* Να φέρουν πρωτότυπη σφραγίδα και υπογραφή του ΕΡΓΟΛΑΒΟΥ, ως ένδειξη ακριβούς αντιγράφου.
* Να είναι πλήρως συμπληρωμένα (ποσότητες, περιγραφή, ονόματα και υπογραφές εκδότη και παραλήπτη).
* Να συνοδεύονται από τις βεβαιώσεις του Παραρτήματος I.

Η ΕΕΑΑ διατηρεί το δικαίωμα να υποδεικνύει στον εργολάβο εξωτερική γεφυροπλάστιγγα πλησίον του ΚΔΑΥ ή του χώρου μεταφόρτωσης για τη ζύγιση των φορτίων.

Η πληρωμή πραγματοποιείται εντός 60 ημερών από την πιστοποίηση των δρομολογίων από την ΕΕΑΑ, με βάση ζυγολόγιο που εκδίδεται κατά την παράδοση των υλικών στο ΚΔΑΥ, και την έκδοση του σχετικού τιμολογίου από τον ΕΡΓΟΛΑΒΟ (πληρωμές κάθε 25η έκαστου μήνα).

Ο εργολάβος υποχρεούται να ενημερώνει άμεσα τον υπεύθυνο έργου της ΕΕΑΑ:

* Για τον εξοπλισμό μεταφόρτωσης/ μεταφοράς που χρησιμοποιεί από κάθε χώρο ευθύνης του .
* Στην περίπτωση που δεν τηρούνται στο χώρο μεταφόρτωσης τα χωριστά ρεύματα συλλογής/ μεταφόρτωσης ανακυκλώσιμων ανά νησί.
* Στην περίπτωση που στα container στο χώρο μεταφόρτωσης έχουν αποτεθεί λοιπά ογκώδη υλικά που δεν προέρχονται από το ρεύμα των μπλε κάδων (πχ μπάζα, κοινά απορρίμματα), και θα ενημερώνεται από αυτόν για το εάν θα προχωρήσει σε φόρτωση και μεταφορά ή όχι.

Ο ΕΡΓΟΛΑΒΟΣ οφείλει να παραλαμβάνει τα ανακυκλώσιμα υλικά από το χώρο μεταφόρτωσης κάθε νησιού με τη συμπλήρωση ενός πλήρους φορτίου, φροντίζοντας για την απρόσκοπτη μεταφορά τους στο ΚΔΑΥ και την αποφυγή συσσώρευσης ανακυκλώσιμων υλικών στο χώρο.

**3. ΔΙΟΙΚΗΤΙΚΕΣ ΑΔΕΙΕΣ**

Ο ΕΡΓΟΛΑΒΟΣ δηλώνει ότι είναι εφοδιασμένος με τις απαραίτητες διοικητικές άδειες για τις εργασίες παραλαβής των ανακυκλώσιμων υλικών και μεταφοράς αυτών (δια ξηράς και θαλάσσης) που αναλαμβάνει με το παρόν. H ΕΕΑΑ δεν φέρει καμία ευθύνη αναφορικά με τη λειτουργία των χώρων μεταφόρτωσης, η οποία γίνεται με ευθύνη του Ο.Τ.Α. στην περιφέρεια του οποίου λειτουργεί ο εκάστοτε σταθμός.

**4. ΕΞΟΠΛΙΣΜΟΣ –ΠΡΟΣΩΠΙΚΟ**

Η παραλαβή και μεταφορά των ανακυκλώσιμων υλικών από τον ΕΡΓΟΛΑΒΟ σύμφωνα με το παρόν συμφωνητικό θα γίνεται με μέσα, προσωπικό και ευθύνη του ΕΡΓΟΛΑΒΟΥ. Ο ΕΡΓΟΛΑΒΟΣ δηλώνει ότι το προσωπικό που θα χρησιμοποιήσει κατά την εκτέλεση των ανωτέρω αναφερομένων εργασιών διαθέτει την απαιτούμενη εμπειρία και εξειδίκευση και δεν θα έχει καμία απολύτως σχέση ή εξάρτηση από την ΕΕΑΑ. Ο Εργολάβος επίσης δηλώνει ότι ο εξοπλισμός που θα χρησιμοποιηθεί είναι κατάλληλος για το έργο και πληροί τις προδιαγραφές για την ασφαλή και αποτελεσματική εκτέλεση αυτού (του έργου).

Ο ΕΡΓΟΛΑΒΟΣ θα τοποθετεί τους κάδους (container) όπου και αν αυτοί απαιτούνται, σε σημεία που θα υποδεικνύονται από την ΕΕΑΑ, μετά τη σύμφωνη γνώμη του Ο.Τ.Α. εντός της περιφερείας του οποίου θα τοποθετηθούν οι εν λόγω κάδοι. Ο ΕΡΓΟΛΑΒΟΣ έχει την πλήρη και αποκλειστική ευθύνη της τοποθέτησης και παραλαβής των κάδων που εξυπηρετούν το συγκεκριμένο έργο με τρόπο ασφαλή και μόνο στους υποδειχθέντες κατά τα ανωτέρω χώρους, υπέχων κάθε σχετική ευθύνη για την αποκατάσταση κάθε ζημίας που τυχόν προκληθεί σε οποιονδήποτε τρίτο.

Ενόψει του ότι η μεταφορά των υλικών από τα νησιά θα γίνεται και δια θαλάσσης, ο ΕΡΓΟΛΑΒΟΣ αναλαμβάνει την υποχρέωση να διενεργεί την εν λόγω μεταφορά τηρώντας όλες τις σχετικές νομοθετικές προβλέψεις, με τρόπο ασφαλή και λαμβάνοντας όλα τα απαραίτητα και αναγκαία μέτρα, υπέχων αποκλειστικά κάθε ευθύνη για την αποκατάσταση κάθε ζημίας τυχόν προκληθεί (συμπεριλαμβανομένης και της θαλάσσιας ρύπανσης), τηρώντας κατά πάντα χρόνο αζήμια την ΕΕΑΑ.

Ο ΕΡΓΟΛΑΒΟΣ αναλαμβάνει την υποχρέωση να συμμορφώνεται στις κείμενες διατάξεις (πχ 4316/2014, 4566 κλπ.).

Το εργατικό δυναμικό για την προδιαλογή του υπολείμματος είναι ευθύνη του εργολάβου, και θα πρέπει να είναι ικανό να διαχειριστεί επαρκώς και την αύξηση των ποσοτήτων τους καλοκαιρινούς μήνες (Ιούνιο - Αύγουστο)

**5. ΔΙΑΡΚΕΙΑ**

Η διάρκεια ορίζεται από την 01/01/2019 έως 31/12/2019.

**6. ΕΚΧΩΡΗΣΗ**

Απαγορεύεται απολύτως και είναι άκυρη, η από τον ΕΡΓΟΛΑΒΟ εκχώρηση οποιουδήποτε δικαιώματος εκ της παρούσας σύμβασης σε τρίτους ή η εκτέλεση εργασιών που αφορούν στην παρούσα σύμβαση από άλλον, έστω και μερικώς, εάν δεν υπάρχει προηγούμενη έγγραφη συναίνεση της ΕΕΑΑ.

**7. ΛΥΣΗ ΣΥΜΦΩΝΗΤΙΚΟΥ**

Σε κάθε περίπτωση που o ΕΡΓΟΛΑΒΟΣ δεν ανταποκρίνεται στις αναληφθείσες υποχρεώσεις ή σε περίπτωση διακοπής του Έργου ολικώς ή μερικώς (πχ ένα ή/και περισσότερα νησιά) από την ΕΕΑΑ, η ΕΕΑΑ έχει δικαίωμα να ζητήσει τη λύση της σύμβασης ολικώς ή μερικώς (πχ για ένα ή/και περισσότερα νησιά), αζημίως για την ίδια και να εκκαθαρίσει τον λογαριασμό.

**8. ΑΛΛΟΙ ΟΡΟΙ**

Κάθε διαφορά ή διένεξη μεταξύ των συμβαλλομένων θα επιλύεται στα Ελληνικά αρμόδια Δικαστήρια και δη στα δικαστήρια των Αθηνών.

Η παρούσα σύμβαση καταρτίσθηκε σε δύο (2) όμοια πρωτότυπα, ένα (1) για κάθε συμβαλλόμενο μέρος και υπογράφεται όπως ακολουθεί :

ΟΙ ΣΥΜΒΑΛΛΟΜΕΝΟΙ

Για την ΕΕΑΑ ΑΕ Για τον ΕΡΓΟΛΑΒΟ

ΙΩΑΝΝΗΣ ΡΑΖΗΣ

**ΠΑΡΑΡΤΗΜΑ Ι**

|  |  |  |  |
| --- | --- | --- | --- |
| ΒΕΒΑΙΩΣΗ ΜΕΤΑΦΟΡΑΣ ΑΠΟ ΧΩΡΟ ΜΕΤΑΦΟΡΤΩΣΗΣ.............. | | | |
|  |  |  |  |
| Σε εφαρμογή της Σύμβασης Συνεργασίας που υπογράφηκε την ...........................μεταξύ της........................................…………………. και της ΕΕΑΑ ΑΕ, σας βεβαιώνω τα ακόλουθα στοιχεία που αφορούν στη μεταφορά των αποβλήτων συσκευασίας από το Χώρο Μεταφόρτωσης..................................................στο Κ.Δ.Α.Υ................................................. με σκοπό τη διαλογή τους. | | | |
|  |  |  |  |
| **Περίοδος :** 1/ΧΧ/ΧΧΧ- ΧΧ/ΧΧ/ΧΧΧΧ | | | |
| **Ημερομηνία** | **Όχημα** | **Ποσότητες (τόνοι)** | **Δελτίο** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| ΣΥΝΟΛΟ | |  |  |
|  |  |  |  |
| Ημερομηνία: | | |  |
|  |  |  |  |
|  |  |  |  |
| Για τον εργολάβο: | |  |  |

|  |  |  |  |
| --- | --- | --- | --- |
| ΒΕΒΑΙΩΣΗ ΔΙΑΘΕΣΗΣ ΥΠΟΛΕΙΜΜΑΤΟΣ | | | |
|  |  |  |  |
| Σε εφαρμογή της Σύμβασης Συνεργασίας που υπογράφηκε την ...........................μεταξύ της........................................…………….. και της ΕΕΑΑ ΑΕ, σας βεβαιώνω τα ακόλουθα στοιχεία που αφορούν στη διάθεση υπολείμματος προερχόμενο από τη διαλογή ρεύματος ξεχωριστής συλλογής αποβλήτων συσκευασίας του Κ.Δ.Α.Υ............................................................... στο χώρο................... | | | |
|  |  |  |  |
| **Περίοδος :** 1/ΧΧ/ΧΧΧ- ΧΧ/ΧΧ/ΧΧΧΧ | | | |
| **Ημερομηνία** | **Όχημα** | **Ποσότητες (τόνοι)** | **Δελτίο** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| ΣΥΝΟΛΟ | |  |  |
|  |  |  |  |
| Ημερομηνία: | | |  |
|  |  |  |  |
|  |  |  |  |
| Για τον εργολάβο: | |  |  |